கேள்வி: இரச்சின் இரவீந்திரா - தொடக்க வாழ்க்கை பற்றி தகவல் சொல்.
பதில்: இரவீந்திரா நியூசிலாந்து, வெலிங்டன், நியூசிலாந்து 1999 நவம்பர் 18 இல் இந்தியப் பெற்றோருக்குப் பிறந்தார். தந்தை ரவி கிருட்டிணமூர்த்தி பெங்களூர் உள்ளூர் அணியில் துடுப்பாட்டம் விளையாடியவர். 1997 இல் நியூசிலாந்திற்குக் குடிபெயர்ந்தார். இரவீந்திராவின் முதல் பெயர் இராகுல் திராவிட், சச்சின் டெண்டுல்கர் இருவரினதும் முதல் பெயர்களில் இருந்து கலந்து உருவான பெயர் ஆகும்.
கேள்வி: இரச்சின் இரவீந்திரா - துடுப்பாட்டத் துறை பற்றி நீங்கள் என்ன அறிந்துள்ளீர்கள்?
பதில்: இரச்சின் இரவீந்திரா நியூசிலாந்தின் 19-வயதிற்குட்பட்டோருக்கான 2016, 2018 உலகக்கோப்பை அணியில் விளையாடினார். பன்னாட்டுத் துடுப்பாட்ட அவை இவரை அணியின் வளர்ந்து வரும் நட்சத்திரம் எனப் பெயரிட்டது. 2018 இல், வெலிங்டன் துடுப்பாட்ட அணியில் 2018-19 காலத்தில் விளையாடத் தேர்ந்தெடுக்கப்பட்டார். 2021 ஏப்ரலில், இரவீந்திரா நியூசிலாந்தின் தேர்வுத் துடுப்பாட்டம் அணியில் இங்கிலாந்துக்கு எதிரான தொடரில் விளையாட சேர்க்கப்பட்டார். அதன் பின்னர் 2019–21 ஐசிசி உலகத் தேர்வுத் துடுப்பாட்ட வாகை இறுதிப் போட்டியில் விளையாடினார். 2021 ஆகத்தில், பன்னாட்டு இருபது20 அணியில் வங்காளதேசத்திற்கெதிரான போட்டிகளிலும், ஒருநாள் பன்னாட்டுத் துடுப்பாட்டம் அணியில் பாக்கித்தானுக்கு எதிரான போட்டிகளிலும் விளையாடினார்.